Република Србија

Oпшина Чајетина

Број : 404-191/19-02

Датум : 24.10.2016.год.

***Питања и одговори ЈНВВ 18/16 Набавка нафте за зимско одржавање путева***

**Питање број 1.**

Молим Вас да размотрите измену конкурсне документације И то у делу уговора,

члан 2 : “Јединичне цене важе 90 дана од отварања понуде” у “Цене нафтних деривате, друге робе и услуга утврђују се одлукама Продавца у складу са кретањем цена на тржишту нафтних деривате у Републици Србији. Испоручене нафтне деривате, другу робу и услуге Продавац ће фактурисати Купцу по цени која важи на дан испоруке који подразумева дан преузимања нафтних деривате, друге робе и услуга од стране Купца на БС Продавца.”

члан 6. “Понуђач је дужан да требоване количине стави на располагање наручиоцу одмах по пријему писаног требовања, а најкасније у року од 1 дан. Понуђач се обавезује да плати уговорену казну-новчани износ у висини од 0,5% од требоване количине евро дизела, а највише до 30% од уговорене вредности уговора, за сваки дан закашњења са уредном испоруком предметног добра.” У “ Продавац се обавезује да Купцу испоручује нафтне деривате на својим бензиским станицама.”

У делу Додатни услови-да располаже: кадровским капацитетом односно да има најмање 3 запослена радника, Уговор на основу ког је лице радон ангажовано”- да ли су уместо уговора прихватљиви М обрасци?

Одговор 1:

•Члан 2. Став 2 . У моделу уговора гласи : Јединичне цене важе 90 дана од дана отварања понуде. У случају касније промене цене енергената на тржишту, примењиваће се цена по ценовнику продавца која важи на дан испоруке, која је у складу са важећим ценама енергената на тржишту и у складу са одлукама испоручиоца, уз обавезу испоручиоца да о промени цена, истог дана, писмено или електронским путем обавести Наручиоца. Испоручилац се обавезује да у случају касније промене цене задржи однос новоформиране цене и важеће цене енергената у истом односу у коме се налзие понуђена цена и важеће цене енргентата на дан сачињавања понуде.

У случају раскида уговора Наручилац не одговара ни за какву штету која евентуално настане за добављача.

Циљ је да понуђач који у моменту отварања понуда понуди најнижу цену и као најповољнији буде одабрани испоручилац задржи исти однос цене по којој врши испоруку и актуелне тржишне цене и након повећања/смањења тржишних цена да би елемент критеријума: „најнижа понуђена цена“ уопште имао смисла.

•Члан 6 .модела уговора - конкурсна документација ће бути измењена, и у члану 6 ће се додати :

*“ Продавац се обавезује да Купцу испоручује нафтне деривате на својим бензиским станицама.”*

Како би се прецизирало место испоруке

•Додатни услови : кадровски капацитет : уместо уговора прихватљиви су и м обрасци.